De seneste to år har de berømte balletstjerner fra Royal Ballet of London lagt vejen forbi Jammerbugt Kommune og præsenteret sin forestilling på plænen ved kulturhuset i Hune. Men i år er Skagen det eneste sted, hvor man kan se verdensballet i Nordjylland. - Jeg kan forstå på John Andersen, at han har valgt andre kulturelle tiltag denne sommer. Jeg kan blot sige, at vi har været meget taknemmelige over samarbejdet med John og Kulturhuset. Det har været yderst professionelt og har givet os alle store oplevelser - både foran scenen og på scenen, siger Verdensballettens arrangør Jens-Chr. Wandt. Sidste sommers regnvejr var også skyld i, at Kulturhuset kom ud med et underskud efter Verdensballetten. - Det var første gang i Verdensballettens syvårige historie, at vi havde regnvejr under en hel forestilling. Heldigvis var scenen overdækket, og de over 1000 publikummer blev siddende og fik alle en stor oplevelse trods den stille silende regn, siger Jens-Chr. Wandt og fortsætter: - Men det var ærgerligt, at dørsalget ikke blev som forventet, og at forestillingen i Blokhus gav underskud. Altså bliver Skagen det eneste sted i Nordjylland, der præsenterer Verdensballetten i 2015.

Opsummering:
Regnvejr og underskud for Blokhuset til at droppe planer om at præsentere Verdensballetten for tredje år i træk.